CELEX: 22022D1078
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 30/2022 tal-4 ta’ Frar 2022 dwar id-dħul fis-seħħ tad-Deċiżjoni tal-Kumitat Konġunt taż-ŻEE Nru 371/2021 tal-10 ta’ Diċembru 2021 [2022/1078]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/48
               
            
         DEĊIŻJONI TAL-KUMITAT KONĠUNT TAŻ-ŻEE Nru 30/2022
         tal-4 ta’ Frar 2022
         dwar id-dħul fis-seħħ tad-Deċiżjoni tal-Kumitat Konġunt taż-ŻEE Nru 371/2021 tal-10 ta’ Diċembru 2021 [2022/1078]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2019/5 tal-Parlament Ewropew u tal-Kunsill tal-11 ta’ Diċembru 2018 li jemenda r-Regolament (KE) Nru 726/2004 li jistabbilixxi proċeduri Komunitarji għall-awtorizzazzjoni u s-sorveljanza ta’ prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini, ir-Regolament (KE) Nru 1901/2006 dwar prodotti mediċinali għall-użu pedjatriku u d-Direttiva 2001/83/KE dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem (1) u r-Regolament (UE) 2019/6 tal-Parlament Ewropew u tal-Kunsilltal-11 ta’ Diċembru 2018 dwar prodotti mediċinali veterinarji u li jħassar id-Direttiva 2001/82/KE (2) kienu inkorporati fil-Ftehim dwar iż-ŻEE permezz tad-Deċiżjoni tal-Kumitat Konġunt taż-ŻEE Nru 371/2021 tal-10 ta’ Diċembru 2021 (3).
                  
               
                     (2)
                  
                  
                     Id-Deċiżjoni tal-Kumitat Konġunt taż-ŻEE Nru 371/2021 tal-10 ta’ Diċembru 2021 jenħtieġ li tidħol fis-seħħ fil-jum ta’ wara l-aħħar notifika skont l-Artikolu 103(1) tal-Ftehim dwar iż-ŻEE fir-rigward ta’ dik id-Deċiżjoni,
                  
               ADOTTA DIN ID-DEĊIŻJONI:
         
            Artikolu 1
            Minkejja l-Artikolu 5 tagħha, id-Deċiżjoni tal-Kumitat Konġunt taż-ŻEE Nru 371/2021 tal-10 ta’ Diċembru 2021 għandha tidħol fis-seħħ fil-jum ta’ wara l-aħħar notifika skont l-Artikolu 103(1) tal-Ftehim dwar iż-ŻEE fir-rigward ta’ dik id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-5 ta’ Frar 2022, jew fil-jum ta' wara l-aħħar notifika skont l-Artikolu 103(1) tal-Ftehim dwar iż-ŻEE (*), liema minnhom jiġi l-aħħar.
         
         
            Artikolu 3
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 4, 7.1.2019, p. 24.
         
            (2)  ĠU L 4, 7.1.2019, p. 43.
         
            (3)  Għadha mhix ippubblikata fil-Ġurnal Uffiċjali.
         
            (*)  Ma huwa indikat l-ebda rekwiżit kostituzzjonali.